cyanic-selkie/wikianc huggingface dataset:
Καθεδρικός Ναός του Αγίου Πνεύματος (Κωνσταντινούπολη)
Στην αυλή του καθεδρικού ναού υπάρχει ένα άγαλμα του Πάπα Βενέδικτου ΙΕ΄. Επίσης, ο Γκιουζέπε Ντονιτσέτι, ένας μουσικός της αυλής του Οθωμανού Σουλτάνου ​​Μαχμούτ Β΄, είναι θαμμένος στα υπόγεια του καθεδρικού ναού.
Κατηγορία:Ναοί της Κωνσταντινούπολης Κατηγορία:Καθεδρικοί ναοί στην Τουρκία Κατηγορία:Μπαρόκ
Ηλεκτρονική ανάφλεξη
Ιστορική αναδρομή
Τα πρώτα συστήματα ανάφλεξης δημιουργήθηκαν μαζί με τους πρώτους κινητήρες εσωτερικής καύσης με καύσιμο την βενζίνη. Είναι τόσο άρρηκτες οι σχέσεις του κινητήρα βενζίνης με το σύστημα ανάφλεξης που δεν θα μπορούσε να ήταν αλλιώς.
Τα πρώτα συστήματα ανάφλεξης στις μηχανές εσωτερικής καύσης ήταν είτε με σπόγγο λευκοχρύσου ή με εξωτερικό καυστήρα. Για το πρώτο σύστημα τοποθετούνταν μέσα στο θάλαμο καύσης ένα τεμάχιο σπογγώδους λευκοχρύσου, το οποίο, με καταλυτικό τρόπο, πραγματοποιούσε την ανάφλεξη. Στο δεύτερο σύστημα υπήρχε μια μεταλλική ράβδος, που διέτρεχε την κεφαλή του κυλίνδρου. Με ένα εξωτερικό καυστήρα γινόταν πυράκτωση της ράβδου, ώστε να πραγματοποιείται η ανάφλεξη του μίγματος αέρα - βενζίνης στο εσωτερικό του κυλίνδρου.
Το 1860 πρώτος ο Ζαν Λενουάρ (Jean Lenoir) υπέβαλε αίτηση για ευρεσιτεχνία για έναν κινητήρα που διέθετε σύστημα ανάφλεξης πανομοιότυπο με το σημερινό και χρησιμοποιούσε αναφλεκτήρες (μπουζί) ως συσκευή παραγωγής του σπινθήρα. Όμως, τα μονωτικά υλικά που απαιτούσε ένα τέτοιο σύστημα, δεν μπορούσαν να παραχθούν με τα τότε τεχνολογικά μέσα. Το σύστημα του Λενουάρ δεν εξελίχθηκε μέχρι τις αρχές του 1900, οπότε αναπτύχθηκε αρκετά η τεχνολογία των μονωτικών υλικών, ώστε να μπορούν να καλύψουν τις ανάγκες των καλωδιώσεων και των αναφλεκτήρων ενός τέτοιου συστήματος.
Πλατίνες
Το ρεύμα του συστήματος ανάφλεξης προέρχεται από τον συσσωρευτή (μπαταρία) κατά την εκκίνηση ή από τη γεννήτρια (δυναμό ή μεταλλάκτη). Το ρεύμα και στις δύο περιπτώσεις είναι συνεχές, κάτι που δεν επιτρέπει στον πολλαπλασιαστή να λειτουργήσει. Οι "πλατίνες", που στην πραγματικότητα είναι ένας απλός διακόπτης που, ανοίγοντας και κλείνοντας, δημιουργεί συνεχείς μεταβολές στην τάση στα άκρα του πολλαπλασιαστή και του επιτρέπει, έτσι, να λειτουργήσει. Οι πλατίνες, που είναι συνήθως δύο στους τετρακύλινδρους κινητήρες, αποτελούνται από το κινούμενο τμήμα, το ακίνητο τμήμα και δύο πλακίδια, τα οποία είναι αυτά που έρχονται σε επαφή όταν λέγεται ότι "κλείνουν οι πλατίνες". Λόγω της συνεχούς λειτουργίας τους, οι επαφές φθείρονται. Σε αυτό βοηθάει και το ότι η μεταξύ τους απόσταση είναι πολύ μικρή και είναι συχνή η δημιουργία σπινθήρων ανάμεσα στις επαφές. Γι’ αυτό το λόγο οι κατασκευαστές χρησιμοποίησαν υλικό μικρής ηλεκτρικής αντίστασης αλλά μεγάλης ανθεκτικότητας όπως ο λευκόχρυσος (πλατίνα).
Διανομέας
Ο διανομέας είναι μια συσκευή που αποτελείται από μια περιστρεφόμενη επαφή (ράουλο) και ένα ειδικά κατασκευασμένο κάλυμμα, πάνω στο οποίο τοποθετούνται τα καλώδια των αναφλεκτήρων, οι επαφές και το καλώδιο υψηλής τάσης, το οποίο μεταφέρει το ρεύμα υψηλής τάσης από τον πολλαπλασιαστή. Το ράουλο βρίσκεται σε μόνιμη περιστροφή. Έτσι, όταν κλείσουν οι πλατίνες και το ρεύμα υψηλής τάσης διοχετευθεί στο δευτερεύον κύκλωμα, το ράουλο έχει ρυθμιστεί έτσι ώστε να βρίσκεται στην κατάλληλη επαφή με αποτέλεσμα το ρεύμα να περάσει στον σωστό αναφλεκτήρα και να δημιουργηθεί σπινθήρας.
Πολλαπλασιαστής
Ο πολλαπλασιαστής είναι ένα επαγωγικό πηνίο (πηνίο Ruhmkorf). Αποτελείται από δύο μονωμένα μεταξύ τους πηνία κατασκευασμένα συνήθως από χαλκό, τα οποία χωρίζει ένα έλασμα. Το πρώτο πηνίο αποτελείται από λίγες σπείρες και σύρμα μεγάλης διαμέτρου. Αυτό το πηνίο διαρρέεται από ρεύμα χαμηλής τάσης (π.χ. 12 V). Το δεύτερο πηνίο αποτελείται από πολλές σπείρες και σύρμα μικρής διαμέτρου. Όταν το πρώτο πηνίο διαρρέεται από ρεύμα, δημιουργείται μαγνητικό πεδίο γύρω του. Η απότομη διακοπή του ρεύματος συνεπάγεται τη δημιουργία υψηλής τάσης στο δεύτερο πηνίο (φαινόμενο επαγωγής). Στους σύγχρονους πολλαπλασιαστές η τάση μπορεί να φτάσει τα 20.000 V και, σε ορισμένες περιπτώσεις, και τα 30.000 V. Για να δημιουργηθεί σπινθήρας στους αναφλεκτήρες σε κανονικές συνθήκες θερμοκρασίας και πίεσης, μερικές χιλιάδες βολτ θα ήταν αρκετά. Στις συνθήκες, όμως, που επικρατούν στον θάλαμο καύσης κατά τη διάρκεια της συμπίεσης αυτό δεν είναι δυνατό και απαιτείται υψηλότερη τάση.
Καλώδια
Όπως προαναφέρθηκε, η δυσκολία υλοποίησης του παραπάνω συστήματος ανάφλεξης ήταν τα καλώδια. Οι υψηλές θερμοκρασίες που αναπτύσσονται, η υγρασία και οι υδρογονάνθρακες ταλαιπωρούν πολύ τα καλώδια, τα οποία πρέπει να είναι πολύ καλά μονωμένα. Τα όποια προβλήματα που υπήρχαν στην αρχή ξεπεράστηκαν με τη βοήθεια των συνθετικών υλικών.
Αναφλεκτήρας
Ο αναφλεκτήρας (κοινώς "μπουζί", γαλλ. bougie) μπορεί να είναι απλός στη λειτουργία του, αλλά η κατασκευή του είναι πολύ δύσκολη. Αυτό γιατί, ενώ το ηλεκτρόδιο στο οποίο δημιουργείται ο σπινθήρας βρίσκεται μέσα στο θάλαμο καύσης και δέχεται υψηλές θερμοκρασίες μεγαλύτερες των 800 οC, το υπόλοιπο τμήμα του βρίσκεται εκτός θαλάμου καύσης και δέχεται πολύ χαμηλότερες θερμοκρασίες. Το ηλεκτρόδιο, επίσης, πρέπει να έχει υψηλή αντοχή, γιατί η συνεχής παραγωγή σπινθήρων προκαλεί τη φθορά του. Επίσης, θα πρέπει να απάγει θερμότητα, γιατί σε περίπτωση που παραμένει θερμός υπάρχει κίνδυνος το καύσιμο μείγμα να αναφλέγεται από το σώμα του και όχι από τον σπινθήρα. Αν, από την άλλη, ο αναφλεκτήρας απάγει θερμότητα υπερβολικά, τότε δεν θα έχει την απαραίτητη θερμοκρασία για να κάψει τα κατάλοιπα της καύσης, τα οποία μπορούν να «μονώσουν» το ηλεκτρόδιο και έτσι να μη δημιουργείται σπινθήρας.
Η Ηλεκτρονική Ανάφλεξη
Στους σύγχρονους βενζινοκινητήρες αυτά τα συστήματα ανάφλεξης έχουν παραγκωνιστεί, καθώς είχαν και αρκετά προβλήματα. Το κόστος παραγωγής τους είναι μεγάλο, η συντήρησή τους δαπανηρή, δεν είχαν την απαραίτητη αξιοπιστία, η καύση δεν ήταν πάντα τέλεια, με αποτέλεσμα η κατανάλωση και οι εκπεμπόμενοι ρύποι να αυξάνονται Οι απαιτήσεις για μεγαλύτερη ιπποδύναμη απαιτούν καλύτερη καύση.
Στα συστήματα ηλεκτρονικής ανάφλεξης οι πλατίνες αντικαθίστανται από τρανζίστορ, το οποίο αναλαμβάνει να ανοίγει και να κλείνει το πρωτεύον κύκλωμα. Το σήμα για το άνοιγμα και κλείσιμο δίδεται από μαγνητικό αισθητήρα (αισθητήρας Hall). Ο διανομέας, σε μερικές περιπτώσεις, μπορεί να απαλειφθεί τελείως από το σύστημα. Υπάρχει παράλληλη σύνδεση δύο αναφλεκτήρων, με τον ένα να δίνει σπινθήρα σε κενό. Γενικά, τα ηλεκτρονικά εξαρτήματα απάλλαξαν το σύστημα ανάφλεξης από τις επαφές μεταξύ μετάλλων, οι οποίες δημιουργούσαν φθορές και κακή λειτουργία.
Η ηλεκτρονική ανάφλεξη, που αποτελείται από ένα μόνο τρανζίστορ, ήταν βραχύβια και είχε ελάχιστες εφαρμογές. Πράγματι, η εξέλιξη που σημειώθηκε στον τομέα αυτό μέσα σε ελάχιστα χρόνια ήταν τόσο γρήγορη, ώστε να θεωρούνται απαρχαιωμένα τα συστήματα που μόλις ένα χρόνο πριν θεωρούνταν αξεπέραστα. Οι διατάξεις ηλεκτρονικής ανάφλεξης των τελευταίων ετών αποτελούνται, συνήθως, από τρία βασικά τμήματα και διαφοροποιούνται ανάλογα με τα χρησιμοποιούμενα στοιχεία. Στα συστήματα χωρίς πλατίνες (breakerless) έχουν καταργηθεί τελείως οι πλατίνες, τη θέση των οποίων έχει καταλάβει ένας ηλεκτρομαγνητικός αισθητήρας (πικ-άπ) ή ένας αισθητήρας Hall. Τα συστήματα με στατικές διατάξεις προπορείας έχουν καταργηθεί, όπως επίσης και οι μηχανικού τύπου διατάξεις προπορείας και διαπίστωσης της φάσης, που υποκαταστάθηκαν με ηλεκτρονικές.
Στα συστήματα με στατική διανομή, τέλος, ο «παραδοσιακός» διανομέας της υψηλής τάσης έχει αντικατασταθεί από ειδικά ηλεκτρονικά κυκλώματα, που βρίσκονται στην κεντρική μονάδα (μικροεπεξεργαστή).
Οι αισθητήρες
Ένα μεγάλο βήμα στην κατασκευή συστημάτων ανάφλεξης αποτέλεσε η εισαγωγή αισθητήρων, δηλαδή διατάξεων που μετατρέπουν ένα φυσικό μέγεθος (σ.α.λ., θερμοκρασία, πίεση κτλ) σε ηλεκτρικό σήμα, το οποίο αξιοποιείται από τον μικροεπεξεργαστή, αφού μετασχηματισθεί, ενισχυθεί και συγκριθεί με άλλα σήματα, για να προσαρμοσθεί στις ανάγκες του κινητήρα. Ο αισθητήρας διακύμανσης μαγνητικής αντίστασης αποτελείται από ένα πυρήνα από μαγνητισμένο σίδηρο, που φέρει περιέλιξη από χάλκινο σύρμα: όταν μπροστά από το άκρο του πυρήνα, σε απόσταση όχι μεγαλύτερη του 1,5 mm, διέλθει με ταχύτητα ένα "δόντι" από μαγνητικό υλικό (σίδηρος, χάλυβας), στα άκρα του πηνίου δημιουργείται ηλεκτρική τάση. Εμπρός από τον αισθητήρα αυτού του τύπου, που χρησιμοποιείται στην ανάφλεξη breakerless, περιστρέφεται ένας οδοντωτός τροχός, που φέρει τόσα "δόντια" όσοι είναι οι κύλινδροι, δηλαδή ισάριθμα με τους λοβούς του έκκεντρου που κινούσε το μηχανισμό των πλατίνων. Ο τροχός αυτός εδράζεται στον ίδιο άξονα που πριν έφερε το έκκεντρο, και η διάμετρος του είναι τέτοια, ώστε να χωρά στον κορμό του διανομέα.
Αισθητήρας με γεννήτρια Hall
Ο αισθητήρας με γεννήτρια Hall αποτελείται από έναν ημιαγωγό κρύσταλλο, ικανό να παραγάγει ηλεκτρικό σήμα, όταν βρίσκεται σε μαγνητικό πεδίο. Μπορεί να τοποθετηθεί, όπως και ο προηγούμενος, μέσα στον κορμό του διανομέα όπου, αντί του τροχού με τέσσερα ή έξι δόντια, αναλόγως του αριθμού των κυλίνδρων, υπάρχει ένα "κύπελλο", πάντα από μαγνητικό υλικό, με τέσσερα (ή έξι) μαγνητικά θωρακισμένα τμήματα, ικανά να ανακόψουν ή να αφήσουν να διέλθει το μαγνητικό πεδίο που δημιουργεί ένας μαγνήτης και κατευθύνεται προς τον ημιαγωγό. Όπως και στον προηγούμενο αισθητήρα, το αποτέλεσμα είναι να παράγεται μια παλλόμενη ηλεκτρική τάση, με τόσες κορυφές, όσοι ήταν πριν οι λοβοί του έκκεντρου (δηλαδή, όσα είναι τώρα τα τμήματα του "κυπέλλου").
Άλλοι αισθητήρες
Ο αισθητήρας με ποτενσιόμετρο είναι μια αντίσταση από γυμνό σύρμα, περιελιγμένο σε μονωμένη βάση, πάνω στον οποίο ολισθαίνει μια κινητή επαφή. Η αντίσταση μπορεί να είναι ευθεία (για τη μέτρηση ευθύγραμμων κινήσεων) ή κυκλική (για τη μέτρηση γωνιακών κινήσεων, όπως της "πεταλούδας" στο γκάζι).
Ο αισθητήρας με φύσιγγα υποπίεσης χρησιμοποιείται για τη διαπίστωση του φορτίου του κινητήρα με βάση την υποπίεση στον αυλό εισαγωγής, ώστε να μεταβάλλεται αναλόγως η προπορεία. Έτσι, υποκαθιστά την αυτόματη προπορεία με υποπίεση, που χρησιμοποιούταν στις συμβατικές διατάξεις• όμως, αντί το διάφραγμα του να συνδέεται, μέσω ράβδου, με τον πλατινοφόρο άξονα, η κίνηση του μετράται ηλεκτρικά: συνήθως το διάφραγμα φέρει ειδικές αντιστάσεις, αποτελούμενες από ημιαγωγούς, η αντίσταση των οποίων παρουσιάζει μεγάλες διακυμάνσεις όταν υφίστανται παραμόρφωση, με αποτέλεσμα να διαπιστώνεται η έκταση της κίνησης του διαφράγματος.
Ο θερμικός αισθητήρας χρησιμοποιείται για τη μέτρηση της θερμοκρασίας του ψυκτικού υγρού, καθώς και του περιβάλλοντος. Συνήθως ως αισθητήρες θερμοκρασίας χρησιμοποιούνται θερμικά μεταβλητές αντιστάσεις (θερμίστορ), υλικά που η αντίσταση τους παρουσιάζει έντονες διακυμάνσεις με τη μεταβολή της θερμοκρασίας: μπορούν να είναι τύπου ΝΤC (οι ευρύτερα χρησιμοποιούμενοι), στους οποίους η αντίσταση μειώνεται όσο ανεβαίνει η θερμοκρασία, ή τύπου ΡΤC, η αντίσταση των οποίων αυξάνει παράλληλα με τη θερμοκρασία. Οι διαστάσεις και το σχήμα τους προσεγγίζουν τα αντίστοιχα ενός αναφλεκτήρα.
Ηλεκτρονική Μονάδα Ελέγχου
Το σημαντικότερο κύκλωμα εισόδου είναι ο αναλογικός / ψηφιακός μετατροπέας, που αναλαμβάνει να μετασχηματίσει σε ψηφιακά τα αναλογικά σήματα που παραλαμβάνει. Η κεντρική μονάδα επεξεργασίας είναι το κεντρικό τμήμα της E.C.U., ο εγκέφαλος της ηλεκτρονικής μονάδας, στην οποία φθάνουν τα ψηφιοποιημένα από τον μετατροπέα σήματα. Η κεντρική μονάδα αποτελείται από μια προσωρινή μνήμη (RΑΜ), που αποθηκεύει τα εισερχόμενα στοιχεία και μια μόνιμη μνήμη (ROM), η οποία περιέχει όλα τα στοιχεία του προγράμματος που πρέπει να εκτελέσει της E.C.U., σύμφωνα με τις προβλέψεις του κατασκευαστή. Τέλος, υπάρχει ο μικροεπεξεργαστής, που εκτελεί όλους τους απαραίτητους υπολογισμούς.
Μηχανισμοί ενεργοποίησης
Η E.C.U. επεξεργάζεται τις πληροφορίες που παραλαμβάνει από τους αισθητήρες και στέλνει εντολές στους μηχανισμούς ενεργοποίησης, διατάξεις που επενεργούν στην ανάφλεξη (χρόνος, διάρκεια και ένταση του σπινθήρα) έτσι, ώστε να βελτιστοποιούνται οι επιδόσεις του κινητήρα. Μεταξύ των μηχανισμών ενεργοποίησης πρώτος πρέπει να αναφερθεί ο πολλαπλασιαστής. Στους περισσότερο πρόσφατους τύπους ηλεκτρονικής ανάφλεξης χρησιμοποιήθηκαν πολλαπλασιαστές, όπου η πρωτεύουσα περιέλιξη έχει αντίσταση πολύ χαμηλότερη του «παραδοσιακού» τύπου, δηλαδή 0,35-0,80 Ω, αντί 3 Ω. Με τόσο χαμηλή αντίσταση, το ρεύμα της πρωτεύουσας περιέλιξης έχει τη δυνατότητα να φθάσει στη μέγιστη προβλεπόμενη τιμή, ακόμη και όταν η τάση της μπαταρίας είναι πολύ χαμηλή (μπαταρία μερικώς αποφορτισμένη).
Στα περισσότερο πρόσφατα και περισσότερο ηλεκτρονικά συστήματα ανάφλεξης, η ρύθμιση αυτή γίνεται μόνο από την E.C.U., αναλόγως των σημάτων που λαμβάνει από τους αισθητήρες. Έτσι, η μεταβολή της προπορείας δεν γίνεται πλέον χάρη στην κίνηση κάποιων στοιχείων, αλλά ύστερα από εντολή της E.C.U βάσει των στοιχείων που διατηρεί στη μνήμη RΟΜ. Τα στοιχεία αυτά μπορούν να παρασταθούν με τη μορφή τρισδιάστατου χάρτη από τον οποίο γίνεται αντιληπτό πώς η E.C.U, έχοντας παραλάβει τις πληροφορίες σχετικά με τις σ.α.λ. και με την υποπίεση στον αυλό εισαγωγής (δηλαδή το φορτίο του κινητήρα), μπορεί να δώσει εντολή να αχθεί η προπορεία στον αριθμό μοιρών που προβλέπει ο κατασκευαστής για τη συγκεκριμένη συνθήκη λειτουργίας του κινητήρα. Το σύστημα αυτό λέγεται στατικής μεταβολής προπορείας ή, απλούστερα, στατικής προπορείας. Ο διανομέας έχει τα ίδια χαρακτηριστικά με το χρησιμοποιούμενο στη συμβατική ανάφλεξη, εκτός της εξ ολοκλήρου ηλεκτρονικής ανάφλεξης, στην οποία η διανομή του ρεύματος υψηλής τάσης στους αναφλεκτήρες δεν γίνεται πλέον με περιστρεφόμενη ψήκτρα, αλλά στατικά, δηλαδή χωρίς κινητά στοιχεία, όπως στην περίπτωση του 16-βάλβιδου κινητήρα της εταιρείας Saab-Scania, όπου έχει εφαρμοστεί ένας μικρός πολλαπλασιαστής σε κάθε αναφλεκτήρα. Στην ηλεκτρονική ανάφλεξη, τέλος, χρησιμοποιούνται οι ίδιοι αναφλεκτήρες που εφαρμόζονται και στις συμβατικές αναφλέξεις.
Λειτουργικές διαφορές
Το σύστημα σώρευσης της ενέργειας, που χρησιμοποιείται για την τροφοδοσία του σπινθήρα, μπορεί να είναι επαγωγικό ή με εκφόρτιση. Στην ανάφλεξη με επαγωγικό σπινθήρα, αυτός δημιουργείται χάρη στο φαινόμενο της επαγωγής. Το μαγνητικό κύκλωμα συσσωρεύει, με τη μορφή μαγνητικού πεδίου, την ενέργεια που του παρέχει το ρεύμα, το οποίο κυκλοφορεί στην πρωτεύουσα περιέλιξη. Η ενέργεια αυτή είναι τόσο υψηλότερη, όσο μεγαλύτερη είναι η επαγωγή του κυκλώματος και όσο υψηλότερο είναι το ρεύμα που το διατρέχει. Όταν το ρεύμα διακόπτεται, η ενέργεια αυτή μετακινείται, μέσω της μεταβολής μαγνητικής ροής, στο χώρο γύρω από τη δευτερεύουσα περιέλιξη, προκαλώντας επαγωγικά την υψηλή τάση, που εκφορτίζεται μεταξύ των ηλεκτροδίων του αναφλεκτήρα. Η διάρκεια του σπινθήρα αυτού εξαρτάται από την ποσότητα ενέργειας που έχει συσσωρευτεί στο μαγνητικό κύκλωμα του πολλαπλασιαστή.
Στην ανάφλεξη με εκφόρτιση ο σπινθήρας παράγεται από την εκφόρτιση ενός πυκνωτή μέσω της πρωτεύουσας περιέλιξης του πολλαπλασιαστή. Ο πυκνωτής αυτός έχει πολύ μεγαλύτερη χωρητικότητα από αυτούς που χρησιμοποιούνται συνήθως στα συστήματα ανάφλεξης και φορτίζεται, μέσω ειδικού κυκλώματος, με τάση τουλάχιστον 400V. Η εκφόρτιση του πυκνωτή στην πρωτεύουσα περιέλιξη του πολλαπλασιαστή επιτυγχάνεται μέσω ενός ημιαγωγού που ονομάζεται θυρίστορ και ο οποίος ενεργοποιείται, την κατάλληλη στιγμή, από τις πλατίνες ή, όταν αυτές δεν υπάρχουν, από την E.C.U. Στο σύστημα εκφόρτισης, η διάρκεια του σπινθήρα είναι πολύ βραχύτερη από του επαγωγικού συστήματος (0,1 - 0,2 msec αντί 1,5 - 1,8 msec), αλλά είναι ταχύτατη η άνοδος της τάσης και πολύ υψηλή η μέγιστη τιμή της όπου σχηματίζεται ο σπινθήρας. Τα ιδιαίτερα χαρακτηριστικά του σπινθήρα που επιτυγχάνεται με το σύστημα εκφόρτισης πυκνωτή, καθιστούν αυτή τη διάταξη κατάλληλη να παρέχει τάση ανάφλεξης μόνο σε κινητήρες υψηλών επιδόσεων ή σε κινητήρες που εμφανίζουν έντονη περιδίνηση.
Στατική ηλεκτρονική προπορεία
Στην ηλεκτρονική ανάφλεξη με στατική προπορεία, ο αισθητήρας μέτρησης στροφών ανά λεπτό (σ.α.λ.) δεν βρίσκεται πλέον στο διανομέα, αλλά τοποθεται απέναντι από την εξωτερική οδόντωση του σφονδύλου. Η συνεχής διέλευση των δοντιών του σφονδύλου μπροστά στον αισθητήρα δημιουργεί, στην περιέλιξη του, μια παλμικά μεταβαλλόμενη τάση που αξιοποιείται από την E.C.U. για να μετρά τις σ.α.λ. Μια (ή περισσότερες) ασυνέχειες στα δόντια του σφονδύλου, επιτρέπουν, εξάλλου, στην E.C.U. να αντιλαμβάνεται τη θέση του Άνω Νεκρού Σημείου (ΑΝΣ) ενός ή περισσοτέρων κυλίνδρων.
Πηγές
Auto & Auto
Ηλεκτρικό Ηλεκτρονικό Σύστημα Αυτοκινήτου
Σημειώσεις Ηλεκτροτεχνίας, Τ.Ε.Ι.Θ.
Κατηγορία:Μηχανολογία Κατηγορία:Τεχνολογία οχημάτων
Πρωτάθλημα καλαθοσφαίρισης Α2 εθνικής κατηγορίας ανδρών 2014-2015
Το Πρωτάθλημα Α2 Εθνικής Κατηγορίας Ανδρών της περιόδου 2014-15 αποτελεί την 29η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή ήταν η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό είχαν τη νομική μορφή επαγγελματικών σωματείων.
Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της Α2 Εθνικής Κατηγορίας μπήκαν 14 σύλλογοι καλαθοσφαίρισης.
Την προηγούμενη άνοιξη είχαν υποβιβαστεί από την Α1 Εθνική Κατηγορία οι σύλλογοι Ηλυσιακός και Ίκαρος Καλλιθέας (ως Ίκαρος Χαλκίδας). Παράλληλα εξασφάλισαν την άνοδό τους οι Πρωταθλητές των δύο Ομίλων της Β' Εθνικής, Αετός και Δόξα Λευκάδας. Ακολούθως, διεκδίκησε επιτυχώς την άνοδο στην Α2 Εθνική και ο Εθνικός Πειραιώς σε αγώνα μπαράζ στη Χαλκίδα ανάμεσα στους δεύτερους των δύο Ομίλων, στον οποίο και επικράτησε με σκορ 59-63 της Α.Ε. Λιβαδειάς. Τέλος, εισιτήριο ανόδου έλαβε αρχές Σεπτεμβρίου και η ίδια η Λιβαδειά, όταν ο Ίκαρος ανακοίνωσε την πρόθεσή του να αποχωρήσει από τις επαγγελματικές κατηγορίες.
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Το Νοέμβριο του 2014 ο Βαγγέλης Ζιάγκος ανέλαβε την τεχνική ηγεσία της Δόξας Λευκάδας, λαμβάνοντας τη σκυτάλη από το Γιώργο Ζαφειρούδη. β. Το Νοέμβριο του 2014 ο Μάρκος Γούναρης αντικατέστησε το Τζίμη Κουστένη στην προπονητική ηγεσία του Εθνικού. Στα τέλη Ιανουαρίου έλαβε χώρα νέα αλλαγή προπονητή με το Βαγγέλη Βλάχο να παίρνει τη σκυτάλη. γ.  Το Νοέμβριο του 2014 ο Δημήτρης Μύθου προσελήφθη ως προπονητής του Ερμή Λαγκαδά, αντικαθιστώντας το Δημήτρη Γεροφώτη. δ. Το Νοέμβριο του 2014 ο Σπύρος Σταθούλης ανέλαβε καθήκοντα πρώτου προπονητή στον Ηλυσιακό μετά από την αποχώρηση του Κώστα Σορώτου. ε. Το Νοέμβριο του 2014 ο Γιάννης Δαμαλής, προπονητής των τμημάτων υποδομής του Ηρακλή, αντικατέστησε το Γιώργο Κυρούδη στον πάγκο της ανδρικής ομάδας. Το Μάρτιο καθήκοντα πρώτου προπονητή ανέλαβε ο Στέφανος Πέρκος, ενώ ο Δαμαλής παρέμεινε ως βοηθός του. </i>
Κανονική Περίοδος
Η Κανονική Περίοδος του Πρωταθλήματος, η οποία αποτελεί και τη μοναδική φάση εφόσον δεν διεξήχθησαν Play-offs ή Play-out, έλαβε χώρα από τις 11 Οκτωβρίου 2014 μέχρι τις 9 Μαΐου 2015. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος διεξήχθη στις 25 Αυγούστου 2014 στην Αθήνα. Το πρόγραμμα και τα αποτελέσματα των αναμετρήσεων είναι τα ακόλουθα:
Βαθμολογία
Μετά την ολοκλήρωση της αγωνιστικής περιόδου, στην κορυφή του βαθμολογικού πίνακα βρέθηκε η Ε.Κ. Καβάλας. Η ομάδα της Μακεδονίας, που στη διάρκεια της περιόδου υπέστη πέντες ήττες σε εικοσιέξι αγώνες, κέρδισε ως Πρωταθλήτρια το εισιτήριο επιστροφής στην Α1 Εθνική Κατηγορία, όπου αγωνίστηκε για τελευταία φορά την άνοιξη του 2013. Μια αγωνιστική πριν το τέλος κρίθηκε και το δεύτερο - βάσει προκήρυξης - εισιτήριο ανόδου, το οποίο απέσπασε ο Αρκαδικός για πρώτη φορά στην ιστορία του, 39 χρόνια μετά το πρώτο του επίσημο παιχνίδι και μετά από 7 συνεχόμενες παρουσίες στην Α2 Εθνική.
Βάσει της προκήρυξης της κατηγορίας οι τρεις τελευταίοι του τελικού βαθμολογικού πίνακα θα υποβιβάζονταν στη Β' Εθνική Κατηγορία. Τις τρεις θέσεις αυτές κατέλαβαν: ο Ηλυσιακός (ο οποίος αποσύρθηκε από το Πρωτάθλημα το Φεβρουάριο με αποτέλεσμα να μηδενιστεί), ο Ερμής Λαγκαδά και ο Φίλιππος Βέροιας (ο οποίος ισοβάθμισε με τον Ηρακλή που απέφυγε τον κίνδυνο).
Ατομικές Διακρίσεις
Οι κορυφαίοι αθλητές σε μερικές βασικές στατιστικές κατηγορίες κατά τη λήξη της αγωνιστικής περιόδου ήταν οι ακόλουθοι:
Τελική Κατάταξη
Στη διάρκεια του καλοκαιριού και μετά από ανακατατάξεις (βλ. ενότητα «Σημείωσεις») η τελική εικόνα διαμορφώθηκε ως εξής:
Το ρόστερ της Ε.Κ. Καβάλας που κατέκτησε το Πρωτάθλημα της Α2 Εθνικής για την αγωνιστική περίοδο 2014-15 συνέθεσαν οι αθλητές: Μπόγιαν Κρστέβσκι, Κώστας Τότσιος, Δημήτρης Καλαμπάκας, Νίκος Κατσαρές, Σωτήρης Καραποστόλου, Βασίλης Αγγελακόπουλος, Νίκος Παπαρέγκας, Σωκράτης Γκέλιος, Τάσος Χαρισμίδης, Πέτρος Βελισσαρίου, Δημήτρης Καλαϊτζίδης, Βαγγέλης Καράμπουλας και Γιώργος Πρασίνης. Προπονητής της ομάδας ήταν ο Γιάννης Τζήμας, με την άνοδο αυτή να αποτελεί την πέμπτη προσωπική του από την Α2 στην Α1 Εθνική.
Εξωτερικοί σύνδεσμοι
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρών 2014 2015 Πρωταθλημα Ελλαδος Α2 Ανδρών 2014 2015
Team Thor
Το Team Thor είναι μια σειρά Αμερικανικών απευθείας σε βίντεο παρωδιακών ντοκιμαντέρ σε μορφή ταινιών μικρού μήκους σε παραγωγή από την Marvel Studios, περιλαμβάνοντας χαρακτήρες από το Κινηματογραφικό Σύμπαν της Marvel (MCU). Αρχικά κυκλοφόρησαν από το 2016 μέχρι το 2018, και περιλήφθηκαν στις Blu-ray και ψηφιακές εκδόσεις των ταινιών του MCU, και είναι μέρος των ταινιών μικρού μήκους Marvel One-Shots. Η σειρά αποτελείται από τα Team Thor, Team Thor: Part 2, και Team Darryl, όλα σε σενάριο και σκηνοθεσία από τον Τάικα Γουαϊτίτι.
Ο Κρις Χέμσγουορθ επαναλαμβάνει τον ρόλο του ως Θωρ στις δύο πρώτες ταινίες, όπου μετακομίζει με τον νέο του συγκάτοικο, Ντάριλ Τζέικομπσον (Ντέιλι Πίρσον), κατά την διάρκεια των γεγονότων του Captain America: Εμφύλιος Πόλεμος (2016). Ο Μαρκ Ράφαλο εμφανίζεται στην πρώτη ταινία ως Μπρους Μπάνερ, ενώ ο Τζεφ Γκόλντμπλουμ εμφανίζεται στην τρίτη ως ο Grandmaster, που είναι τώρα ο νέος συγκάτοικος του Ντάριλ.
Εξωτερικοί σύνδεσμοι
Κατηγορία:Μέσα της Τρίτης Φάσης του Κινηματογραφικού Σύμπαντος της Marvel Κατηγορία:Marvel One-Shots Κατηγορία:Thor (σειρά ταινιών) Κατηγορία:Ταινίες σε παραγωγή Κέβιν Φάιγκι
Στέβσα Μιχάϊλοβιτς
Ο Στέβτσα Μιχάϊλοβιτς (σερβικά : Стевча Михаиловић) (Γιαγκόντινα Ιανουάριος 1804 - Βελιγράδι 19 Σεπτεμβρίου 1888) είναι πολιτικός της Σερβίας και Πρωθυπουργός
Βιογραφία
Αρχικά εργάστηκε σαν τελωνειακός υπάλληλος, και κατά τη διάρκεια της πρώτης βασιλείας του πρίγκιπα Μιχαήλο νομάρχης. Επί βασιλείας του Αλέξανδρου Καρατζόρτζεβιτς αναφέρεται ότι ήταν έμπορος στη Γιάγκοντινα.
Χρημάτισε πρωθυπουργός από το 1875 έως το 1876. Κατά την διάρκεια της πρωθυπουργίας του έγινε η απελευθέρωση από την Τουρκία και η Σερβία οδηγήθηκε σε εδαφική επέκταση και ανεξαρτησία στο Συνέδριο του Βερολίνου.
Πηγές
Κατηγορία:Πρωθυπουργοί της Σερβίας
Νίκος Αθανασιάδης
Ο Νίκος Αθανασιάδης (Μυτιλήνη, 14 Ιουλίου 1904 - Αθήνα, 14 Ιουνίου 1990) ήταν Έλληνας λογοτέχνης.
Βιογραφία
Ήταν γιος μεγαλοβιομήχανου, ο οποίος καταστράφηκε οικονομικά το 1920. Εργάστηκε σε τράπεζες από το 1922 ως το 1924 και μετά σε μηχανουργείο. Μετά τη θητεία του στο Ναυτικό, δούλεψε ξανά σε τράπεζες και από το 1958 ως το 1968 στον ΕΟΤ. Ήταν παντρεμένος με τη Βάνα Λαμπροπούλου.
Έργα
Ο Αθανασιάδης εμφανίστηκε για πρώτη φορά στα γράμματα το 1929, όταν δημοσιεύτηκε στον τοπικό Τύπο της Μυτιλήνης το διήγημά του Ο μετανάστης. Έγραψε κυρίως πεζά. Βραβεύτηκε με το βραβείο Ουράνη της Ομάδας των "12" το 1958 και με το Α΄ Κρατικό Βραβείο Διηγήματος το 1972. Το 1974 του χορηγήθηκε λογοτεχνική σύνταξη για το συνολικό του έργο. Δύο χρόνια πριν το θάνατό του το Αριστείο Γραμμάτων της Ακαδημίας Αθηνών (1989). Το έργο του Το γυμνό κορίτσι (1964) μεταφέρθηκε στην τηλεόραση το 1982. Στα έργα του συμπεριλαμβάνονται και το Σταύρωση χωρίς ανάσταση. Έκανε επίσης μεταφράσεις του Αντουάν ντε Σαιντ-Εξυπερύ, του Σταντάλ, του Ανατόλ Φρανς και του Αντρέ Ζιντ.
Απεβίωσε στην Αθήνα, την αυγή της 14ης Ιουνίου 1990.
Παραπομπές
Κατηγορία:Έλληνες συγγραφείς
Εμποδισμός (μετεωρολογία)
δεξιά|μικρογραφία|350x350εσ|Ένα παράδειγμα Ωμέγα Εμποδισμού πάνω από την δυτική [[Βόρεια Αμερική τον Μάιο του 2006]] Στην Μετεωρολογία  Εμποδισμοί (Blocks) ή Αντικυκλώνες Εμποδισμού ή Φρασσόμενη Κυκλοφορία καλούνται μεγάλης κλίμακας μοτίβα υψηλής πίεσης (αντικυκλώνες) στο πεδίο ατμοσφαιρικής πίεσης που είναι σχεδόν στάσιμα, "μπλοκάροντας" ουσιαστικά ή ανακατευθύνοντας κινούμενους από τα δυτικά κυκλώνες.
Οι Αντικυκλώνες Εμποδισμού δημιουργούνται στα μεσαία γεωγραφικά πλάτη του βορείου ημισφαιρίου από μια "σφήνα" της υποτροπικής ζώνης υψηλών πιέσεων που ωθείται προς τα βόρεια. Τα τριγύρω χαμηλά βαρομετρικά δεν κινούνται πλέον προς τα ανατολικά και ωθούνται βόρεια ή διαλύονται στο δυτικό άκρο του Εμποδισμού.
Τέτοιου είδους αντικυκλώνες μπορούν να παραμείνουν στην ίδια θέση για αρκετές ημέρες ή ακόμα και εβδομάδες, προκαλώντας σε περιοχές που επηρεάζονται από αυτούς το ίδιο είδος καιρού για εκτεταμένες χρονικές περιόδους (για παράδειγμα υετό για ορισμένες περιοχές, καθαρό ουρανό για άλλες). Στο βόρειο ημισφαίριο, παρατεταμένος εμποδισμός εμφανίζεται πιο συχνά την άνοιξη πάνω από τον ανατολικό Ειρηνικό και Ατλαντικό ωκεανό.
Επιπτώσεις από τον πολικό στρόβιλο
δεξιά|μικρογραφία|Πολικός στρόβιλος και επιπτώσεις στον καιρό που οφείλονται σε αύξηση της θερμοκρασίας της στρατόσφαιρας Οι πολικοί κυκλώνες είναι κλιματολογικά στοιχεία που αιωρούνται κοντά στους πόλους καθ'όλη τη διάρκεια του έτους. Είναι ασθενέστεροι κατά τη διάρκεια του καλοκαιριού και ισχυρότεροι κατά τη διάρκεια του χειμώνα. Όταν ο πολικός στρόβιλος είναι ισχυρός, οι Επικρατούντες Δυτικοί Άνεμοι αυξάνουν σε ένταση. Όταν η πολικός κυκλώνας είναι αδύναμος, το γενικό μοτίβο ροής στα μεσαία γεωγραφικά πλάτη διαταράσσεται και παρατηρούνται σημαντικές ψυχρές εισβολές. Εξωτροπικοί κυκλώνες που αποφράσσoνται και μεταναστεύουν σε μεγαλύτερα γεωγραφικά πλάτη δημιουργούν Υφέσεις Ψυχρού Πυρήνα μέσα στον πολικό στρόβιλο. Ηφαιστειακές εκρήξεις στις τροπικές περιοχές οδηγούν σε έναν ισχυρότερο πολικό στρόβιλο κατά τη διάρκεια του χειμώνα και για έως και δύο χρόνια έπειτα. Η θέση και η δύναμη του κυκλώνα διαμορφώνει το μοτίβο της ροής σε ολόκληρο το ημισφαίριο της επιρροής του.
Εμποδισμοί τύπου "Ωμέγα"
Οι Εμποδισμοί τύπου "Ωμέγα" (Omega Βlocks) ονομάστηκαν έτσι επειδή οι ισοϋψείς καμπύλες με τις οποίες σχετίζονται στο Βόρειο Ημισφαίριο μοιάζουν με το ελληνικό κεφαλαίο γράμμα Ω. Συνήθως εμφανίζουν ένα μοτίβο ύφεση-υψηλό-ύφεση (κυκλώνας-αντικυκλώνας-κυκλώνας), διατεταγμένο από τα δυτικά προς τα ανατολικά.
Εμποδισμοί "Ρεξ"
δεξιά|μικρογραφία|350x350εσ|Ένα παράδειγμα Εμποδισμού "Ρεξ" ανοικτά της Δυτικής ακτής της [[Βόρεια Αμερική|Βόρειας Αμερικής τον Ιανουάριο του 2007]] Οι Εμποδισμοί "Ρεξ" (Rex Blocks) αποτελούνται από ένα βαρομετρικό υψηλό (αντικυκλώνα) ευρισκόμενο στα βόρεια ενός βαρομετρικού χαμηλού. Πολύ συχνά, τόσο το υψηλό όσο και το χαμηλό είναι κλειστά, με την έννοια ότι οι ισοβαρείς που ορίζουν το σύστημα χαμηλού-υψηλού συγκλείουν για να σχηματίσουν έναν κύκλο. Οι Εμποδισμοί "Ρεξ" έχουν πάρει το όνομα τους από τον μετεωρολόγο Ντάνιελ Ρεξ που πρώτος τους προσδιόρισε.
Αποκομμένοι Αντικυκλώνες και Κυκλώνες
Όταν μία Έξαρση (Ridge) (ή και ένας Αυλώνας (Trough)) σε ανώτερα επίπεδα "κολλήσει" σε μία θέση, λόγω έλλειψης πηδαλιουχούμενων ρευμάτων, αναφέρεται ως "αποκομμένη". Το συνηθισμένο μοτίβο που οδηγεί σε αυτή την κατάσταση είναι η υποχώρηση του Αεροχειμάρρου προς τους πόλους, αφήνοντας το έπειτα αποκομμένο σύστημα πίσω. Το κατά πόσον το σύστημα είναι υψηλής ή χαμηλής πίεσης υπαγορεύει τον καιρό που προκαλεί ο Εμποδισμός. Ακριβώς αυτή η κατάσταση εμφανίστηκε πάνω από τις νότιες Ηνωμένες Πολιτείες στα τέλη της άνοιξης του 2007, όταν ένα αποκομμένο βαρομετρικό χαμηλό εγκατεστημένο πάνω από την περιοχή, προκάλεσε ασυνήθιστα χαμηλές θερμοκρασίες και ασυνήθιστα υψηλά ποσά βροχής στο Τέξας και την Οκλαχόμα και ένα αποκομμένο βαρομετρικό υψηλό, κοντά στην ακτή της Τζόρτζια που προκάλεσε ξηρασία στα Νοτιοανατολικά το ίδιο έτος.
Φράγματα ψυχρού αέρα
δεξιά|μικρογραφία|Όταν θερμός αέρας μπροστά από μια επερχόμενη διαταραχή  υπερπηδά τον ψυχρό αέρα που παγιδεύεται ανατολικά μιας οροσειράς, νεφώσεις και βροχόπτωση μπορούν να προκύψουν για παρατεταμένες χρονικές περιόδους Η παρεμπόδιση των ατμοσφαιρικών συστημάτων κοντά στην επιφάνεια της Γης παρουσιάζεται όταν ένα καλά εδραιωμένο σύστημα υψηλής πίεσης βρίσκεται κοντά ή εντός της πορείας μιας επερχόμενης ατμοσφαιρικής διαταραχής. Όσο παχύτερη είναι η μάζα του ψυχρού αέρα, τόσο πιο αποτελεσματικά μπορεί να εμποδίσει μια εισερχόμενη θερμότερη αέρια μάζα. Το βάθος της μάζας του ψυχρού αέρα είναι συνήθως μικρότερο από το βουνό-εμπόδιο που δημιούργησε το φράγμα του ψυχρού αέρα. Ρύποι και καπνός μπορούν να παραμείνουν μέσα στην σταθερή αέρια μάζα ενός φράγματος ψυχρού αέρα.
Αναφορές
Κατηγορία:Μετεωρολογικά φαινόμενα
Μόμο Κάπορ
Ο Μόμτσιλο "Μόμο" Κάπορ (Момчило Момо Капор; 8 Απριλίου 1937 - 3 Μαρτίου 2010) ήταν Σέρβος μυθιστοριογράφος και ζωγράφος.
Οι πίνακές του εκτέθηκαν στη Νέα Υόρκη, τη Βοστώνη, τη Γενεύη, τη Φρανκφούρτη, το Λονδίνο και άλλες πόλεις. Ήταν επίσης γνωστός ως εικονογράφος, που εικονογραφούσε τα δικά του και πολλά βιβλία από άλλους συγγραφείς. Ήταν τακτικό μέλος της Ακαδημίας Επιστημών και Τεχνών της Δημοκρατίας Σέρπσκα.
Νεανικά χρόνια
Ο Κάπορ γεννήθηκε το 1937 στο Σεράγεβο, Ντρίνα Μπανόβινα, στο Βασίλειο της Γιουγκοσλαβίας. Ο πατέρας του, Γκόικο Κάπορ, ήταν υπάλληλος τράπεζας και η μητέρα του, η Μπογιάνα ήταν νοικοκυρά. Το 1941, κατά τη διάρκεια του Β' Παγκοσμίου Πολέμου, μια βόμβα έπεσε στο σπίτι στο οποίο ο Κάπορ, η γιαγιά του και η μητέρα του είχαν βρει καταφύγιο. Η μητέρα του Κάπορ χρησιμοποίησε το σώμα της ως ασπίδα και, αν και σκοτώθηκε, ο Κάπορ ήταν σε θέση να επιβιώσει. Ανακαλώντας στη μνήμη του εκείνη την ημέρα, θυμάται ότι ακόμη και η μικρή γάτα, που κρατούσε στην αγκαλιά του, πέθανε. Ο Κάπορ γνώριζε πολύ λίγα για τη μητέρα του, αφού δεν είχαν πει πολλά στην οικογένειά του. Αμέσως μετά τον Δεύτερο Παγκόσμιο Πόλεμο, ο Κάπορ μετακόμισε με την οικογένειά του στο Βελιγράδι της Σερβίας, όπου παρέμεινε για το μεγαλύτερο μέρος της ζωής του.
Εκπαίδευση
Ως νεαρός άνδρας, ο Κάπορ σπούδασε ζωγραφική στην Ακαδημία Τέχνης στο Βελιγράδι υπό την καθοδήγηση του καθηγητή Νεντέλκο Γκβοζντένοβιτς. Παρόλο που ο Κάπορ αποφοίτησε με πτυχίο ζωγραφικής, λάτρευε να γράφει ως νεαρό αγόρι. Ως εκ τούτου, ενώ σπούδαζε τέχνη ασχολήθηκε επίσης με τη συγγραφή ειδήσεων. Ο Κάπορ έγραφε άρθρα ειδήσεων και συνεντεύξεις και στη συνέχεια συνόδευε το γράψιμό του με το δικό του αντιπροσωπευτικό πορτρέτο ή εικόνα. Μέσω αυτής της μεθόδου ο Κάπορ μπόρεσε να συνδυάσει τα δύο μεγαλύτερα πάθη που είχε στη ζωή, τη ζωγραφική και το γράψιμο.
Λογοτεχνικά έργα
Ο Κάπορ είναι ένας από τους πιο δημοφιλείς Σέρβους συγγραφείς, του οποίου το λογοτεχνικό φαινόμενο έχει εξαπλωθεί σε τρεις δεκαετίες. Ο Κάπορ προσελκύει εύκολα την προσοχή του κοινού γράφοντας τις συνεχείς σκέψεις του για την πραγματικότητα της τρέχουσας εποχής. Οι γενιές ανθρώπων από την πρώην Γιουγκοσλαβία συνδέθηκαν μέσω των γραπτών του Κάπορ, που έχουν γίνει best seller στον εκδότη του Ζάγκρεμπ "Znanje" και στη διάσημη βιβλιοθήκη του "Hit".
Ο Κάπορ έγραψε επίσης πολλές ταινίες ντοκιμαντέρ, τηλεοπτικές εκπομπές και μυθιστορήματα. Τα μυθιστορήματά του, "Ένας" και "Το Βιβλίο των Παραπόνων" μετατράπηκαν σε ταινίες. Αυτές οι ταινίες έχουν μεταφραστεί σε πολλές γλώσσες όπως: Γαλλικά, Γερμανικά, Πολωνικά, Τσέχικα, Βουλγαρικά, Ουγγρικά, Σλοβενικά και Σουηδικά. Τα πιο διάσημα έργα του περιλαμβάνουν: "Ada", "Ζωή", "Από Επτά στο Τρία" και "Το Χρονικό μιας Χαμένης Πόλης".
Έργα τέχνης
Ο Κάπορ έχει εκθέσει πολλά από τα έργα του σε διάφορες χώρες όπως στις Ηνωμένες Πολιτείες, τη Γερμανία και τη Γαλλία. Ο λόγος που προτίμησε να επιδείξει το έργο του σε ξένες χώρες παρά στο Βελιγράδι ήταν ότι δεν απολάμβανε το "καλλιτεχνικό κλίμα" στο Βελιγράδι. Ένιωσε ότι ξεχάστηκαν πολλοί σπουδαίοι καλλιτέχνες στο Βελιγράδι, ενώ σε άλλες χώρες, ένας νέος αναδυόμενος καλλιτέχνης δεν «σβήνει» εκείνους που ήρθαν μπροστά του.
Θάνατος
Μετά από δύο χειρουργικές επεμβάσεις, ο Κάπορ πέθανε από καρκίνο του λάρυγγα στις 3 Μαρτίου 2010.
Έργα
μικρογραφία|200x200εσ| Μια κάρτα 2020 με έργα τέχνης του Κάπορ (αριστερά) και μία αυτοπροσωπογραφία (δεξιά)
Επιτάφιος του Σείκιλου
Ο Σείκιλος έζησε στις Τράλλεις της Μικράς Ασίας κατά το 200 μ.Χ. Είναι γνωστός για το αρχαιότερο παγκοσμίως γνωστό τραγούδι, του οποίου σώζονται πλήρως και οι στίχοι και η μουσική.
Η μουσική στήλη
Ο Σείκιλος έγραψε το τραγούδι του μετά το 200 μ.Χ. σε επιτύμβια κυλινδρική στήλη που έχει ύψος 40 εκατοστά και περιέχει στην κοινή ελληνική της ελληνιστικής εποχής ένα επίγραμμα δώδεκα λέξεων και ένα μέλος (τραγούδι) δεκαεφτά λέξεων μαζί με τη μουσική του. Στην κορυφή της στήλης, το επίγραμμα αναφέρει τον άνθρωπο που το έγραψε, καθώς και το σκοπό για τον οποίο το έγραψε:
ΕΙΚΩΝ Η ΛΙΘΟΣ ΕΙΜΙ. ΤΙΘΗΣΙ ΜΕ ΣΕΙΚΙΛΟΣ ΕΝΘΑ ΜΝΗΜΗΣ ΑΘΑΝΑΤΟΥ ΣΗΜΑ ΠΟΛΥΧΡΟΝΙΟΝ (Εγώ η πέτρα είμαι μια εικόνα. Με έβαλε εδώ ο Σείκιλος ως διαχρονικό σήμα αθάνατης μνήμης).
Στη μέση υπάρχουν οι στίχοι του τραγουδιού μαζί με τα σύμβολα της μελωδίας, η οποία είναι του λεγόμενου φρυγικού τύπου: ΟΣΟΝ ΖΗΣ ΦΑΙΝΟΥ, ΜΗΔΕΝ ΟΛΩΣ ΣΥ ΛΥΠΟΥ. ΠΡΟΣ ΟΛΙΓΟΝ ΕΣΤΙ ΤΟ ΖΗΝ, ΤΟ ΤΕΛΟΣ Ο ΧΡΟΝΟΣ ΑΠΑΙΤΕΙ. μικρογραφία|Η λεγόμενη «Στήλη του Σείκιλου».|328x328εσ Απόδοση στη νέα Ελληνική Όσο ζεις λάμπε, καθόλου μη λυπάσαι. Για λίγο διαρκεί η ζωή, ο χρόνος απαιτεί την πληρωμή του. ( Και σε λογοτεχνική μετάφραση του Σωτήρη Κακίση :
Γέλα και γλέντα όσο ζεις,
η λύπη μη σε παίρνει.
Kansas (συγκρότημα)
Οι Kansas είναι αμερικανικό progressive rock συγκρότημα που δημιουργήθηκε στην Τοπίκα το 1973 και γνώρισε μεγάλη επιτυχία στα τέλη της δεκαετίας του '70 με τα άλμπουμ "Leftoverture" και "Point of Know Return", όπως και τα σινγκλ "Carry On Wayward Son" και "Dust in the Wind".
Συνεχίζουν να περιοδεύουν μέχρι σήμερα, έχοντας πραγματοποιήσει την τελευταία τους στούντιο ηχογράφηση το 2000 με τον δίσκο "Somewhere to Elsewhere".
Επιτάφιος του Σείκιλου
Η μουσική στήλη
κι ο χρόνος την τελειώνει. )μικρογραφία|αριστερά|300px|Ο «επιτάφιος» του Σείκιλου, σε αρχαιοελληνική [[μουσική σημειογραφία.]] Στο κάτω μέρος της στήλης αναγράφεται η αφιέρωση ΣΕΙΚΙΛΟΣ ΕΥΤΕΡΠΗΙ (Ο Σείκιλος στην Ευτέρπη), αλλά δεν γίνεται κατανοητό εάν πρόκειται για τη σύζυγο, την ερωμένη, τη φίλη, την αδελφή ή την κόρη του, ή και απλώς την Μούσα της μουσικής. Το μήνυμα αυτό αντιστοιχεί στο επικούρειο απόφθεγμα «όσο ζούμε πρέπει να χαιρόμαστε όπως οι θεοί» γιατί ο θάνατος είναι το τέλος και δεν υπάρχει συνέχεια. Εμφανώς επικούρεια είναι όλα τα αναφερόμενα συστατικά του μέλους: η ηδονή της ζωής, η αταραξία, καθώς και το τελικό όριο της ζωής, ο θάνατος.
Kansas (συγκρότημα)
Βιογραφία
Μία πρώιμη μορφή των Kansas δημιουργήθηκε το 1970, από τον κιθαρίστα και κιμπορντίστα Κέρι Λίβγκρεν, τον μπασίστα Ντέιβ Χόουπ και το ντράμερ Φιλ Έχαρτ, οι οποίοι ήταν συμμαθητές στο τοπικό λύκειο της Τοπίκα. Στην σύνθεση του σχήματος εντάχθηκε ο τραγουδιστής Λιν Μέρεντιθ, οι κιμπορντίστες Ντον Μόντρε και Νταν Ράιτ και ο σαξοφωνίστας Λάρι Μπέικερ. Η σύνθεση αυτή διαλύθηκε το 1971 όταν ο Έχαρτ μετακόμισε στην Αγγλία. Τα εναπομείναντα μέλη σχημάτισαν ένα νέο συγκρότημα, με τον Ροντ Μίκίνσκι στο μπάσο και τον Τζον Μπόλτον στο σαξόφωνο, ενώ τα πλήκτρα ανέλαβε ο Μπραντ Σουλτζ. Ταυτόχρονα, ο Έχαρτ επέστρεψε και σχημάτισε με τον Χόουπ τους White Clover, με τον Ρόμπι Στάινχαρτ στο βιολί και τα φωνητικά, τον Στηβ Γουόλς στα πλήκτρα και τον Ριτς Ουίλιαμς στην κιθάρα. Μετά την ένταξη στο σχήμα του Κέρι Λίβγκρεν, μετονομάστηκαν σε Kansas και υπέγραψαν συμβόλαιο με την "Kirshner Records".
Επιτάφιος του Σείκιλου
Η μουσική στήλη
Η επιτύμβια στήλη ανακαλύφθηκε το 1883 στην τουρκική πόλη Αϊδίνιο, όπως είναι το σύγχρονο όνομα των αρχαίων Τράλλεων. Μάλιστα, κατά τη διάρκεια της Μικρασιατικής καταστροφής του 1922 η στήλη χάθηκε και πολλά χρόνια αργότερα ξαναβρέθηκε σε έναν κήπο τουρκικού σπιτιού. Η ιδιοκτήτρια του σπιτιού είχε κόψει τη βάση της στήλης για να την χρησιμοποιήσει ως βάζο για λουλούδια. Σήμερα φυλάσσεται στο Εθνικό Μουσείο της Δανίας στην Κοπεγχάγη. Πιστά αντίγραφά του υπάρχουν σε διάφορα μουσεία.
Εξωτερικοί σύνδεσμοι
http://www.youtube.com/watch?v=8Vkcolt-nmU
Kansas (συγκρότημα)
Βιογραφία
Η δημοτικότητα του συγκροτήματος ανέβαινε σταδιακά, με το "Masque" να πουλάει πάνω από 250.000 αντίτυπα τους πρώτους μήνες της κυκλοφορίας του, ενώ αργότερα βραβεύθηκε ως χρυσό. Παρ' όλα αυτά, οι Kansas δεν είχαν ακόμη γνωρίσει μεγάλη επιτυχία λόγω της έλλειψης ενός επιτυχημένου σινγκλ. Ο επόμενος τους δίσκος με τίτλο "Leftoverture", κυκλοφόρησε τον Οκτώβριο του 1976 φθάνοντας στην πέμπτη θέση του Billboard και βραβεύθηκε ως τετραπλά πλατινένιο, λόγω της ώθησης του από το επιτυχημένο σινγκλ "Carry On Wayward Son", το οποίο σκαρφάλωσε ως το # 11 των αμερικάνικων τσαρτ.
Η δισκογραφική τους εταιρεία, πίεζε τους Kansas να συνεχίσουν την εμπορική επιτυχία του τελευταίου τους άλμπουμ και το καλοκαίρι του 1977 το συγκρότημα ηχογράφησε τον δίσκο "Point of Know Return", μέσω έντονων διαφωνιών που οδήγησαν τον Γουόλς να αποχωρήσει αλλά και να επιστρέψει λίγο αργότερα. Το τελευταίο τραγούδι που ηχογράφησαν, η μπαλάντα "Dust in the Wind" έφθασε στο # 6 του Billboard, ενώ το ομώνυμο κομμάτι μπήκε στο Top-30. Ο δίσκος βραβεύθηκε ως τετραπλά πλατινένιος, ανεβαίνοντας στην τέταρτη θέση του καταλόγου επιτυχιών και κατά την περιοδεία για την προώθηση του ηχογραφήθηκε το ζωντανό "Two for the Show", το οποίο έγινε πλατινένιο. Στην συγκεκριμένη περιοδεία, το συγκρότημα για πρώτη φορά έπαιξε εκτός Ηνωμένων Πολιτειών, δίνοντας μία συναυλία στο "Hammersmith Odeon" του Λονδίνου.
Επιτάφιος του Σείκιλου
Εξωτερικοί σύνδεσμοι
Κατηγορία:Αρχαία ελληνική μουσική Κατηγορία:Στήλες
Kansas (συγκρότημα)
Βιογραφία
thumb|230px|Ο Ρόμπι Στάινχαρτ Η επόμενη κυκλοφορία των Kansas ήλθε με το πλατινένιο "Monolith" τον Μάιο του 1979, το τρίτο συνεχόμενο Top-10 άλμπουμ τους, ενώ το σινγκλ "People of the South Wind" ανέβηκε στο Top-30. Το κοινό στιχουργικό περιεχόμενο των τραγουδιών είναι εμπνευσμένο από το βιβλίο "The Urantia Book" το οποίο εκτιμούσε ιδιαίτερα ο Λίβγκρεν, ο οποίος όμως κατά την περιοδεία του δίσκου δήλωσε πίστη στον Χριστιανισμό. Τον Σεπτέμβριο του 1980, οι Kansas επέστρεψαν στην δισκογραφία με το "Audio-Visions" που έφθασε στο # 26 και έγινε χρυσό με την βοήθεια του σινγκλ "Hold On" που έφθασε στο # 40.
Παρά την εμπορική τους επιτυχία, οι συνεχείς διαμάχες ανάμεσα στα μέλη του σχήματος οδήγησαν τον Γουόλς σε αποχώρηση, με τον Τζον Ελεφάντε να παίρνει την θέση του. Η νέα σύνθεση ηχογράφησε το "Vinyl Confessions", μπαίνοντας στο αμερικάνικο Top-20, όπως και το επιτυχημένο σινγκλ "Play the Game Tonight". Η δημοτικότητα τους ανέβηκε και πάλι όταν το περιοδικό "CCM" βράβευσε το τελευταίο τους άλμπουμ ως δίσκο της χρονιάς. Παρ' όλα αυτά, κατά την περιοδεία για την προώθηση του ο Ρόμπι Στάινχαρτ αποχώρησε, αφήνοντας τους Kansas ως πενταμελές σχήμα.
Το συγκρότημα υπέγραψε στην "CBS Records" και κυκλοφόρησε το "Drastic Measures" τον Ιούλιο του 1983 με ιδιαίτερα μελωδικές hard rock συνθέσεις. Ο δίσκος σκαρφάλωσε στο # 41 και ο Λίβγκρεν αποχώρησε μετά την τελευταία συναυλία της περιοδείας του άλμπουμ, την παραμονή πρωτοχρονιάς του 1984. Μερικούς μήνες αργότερα, κυκλοφόρησε η συλλογή "The Best of Kansas" με το νέο κομμάτι "Perfect Lover" με τον Τζον Ελεφάντε στα φωνητικά, τον Ριτς Ουίλιαμς στις κιθάρες και τον Φιλ Έχαρτ στα τύμπανα, να αποτελούν την σύνθεση του συγκροτήματος. Μετα την συγκεκριμένη ηχογράφηση, το συγκρότημα διαλύθηκε.
left|thumb|200px|Ο Κέρι Λίβγκρεν Τον Ιούλιο του 1985, οι Kansas επανενώθηκαν, υπογράφοντας συμβόλαιο στην "MCA Records" με την σύνθεση τους να αποτελείται από τον Έχαρτ, τον Γουόλς, τον μπασίστα Μπίλι Γκριρ, τον κιθαρίστα των Dixie Dregs, Στηβ Μορς και τον κιμπορντίστα και τραγουδιστή Γκρεγκ Ρόμπερτ. Το συγκρότημα γνώρισε και πάλι επιτυχία με τον δίσκο "Power" του 1986, που ανέβηκε στο Top-40 του Billboard, συνοδευόμενο από το Top-20 σινγκλ "All I Wanted". Το "In the Spirit of Things" του 1988 δεν κατάφερε να μπει στο Top-100 της πατρίδας τους, παρά το ότι ήταν το δεύτερο concept άλμπουμ τους και επικεντρωνόταν γύρω από την μεγάλη πλημμύρα του Κάνσας το 1951.
Το 1989, οι Μορς και Ρόμπερτ αποχώρησαν και την επόμενη χρονιά έγιναν και πάλι μέλη του συγκροτήματος ο Ντέιβ Χόουπ και ο Κέρι Λίβγκρεν. Λίγο αργότερα, επέστρεψε και ο Γκρεγκ Ρόμπερτ και αποχώρησε ο Χόουπ, ενώ το 1991 εντάχθηκε στην σύνθεση τους ο βιολιστής Ντέιβιντ Ράγκσντεϊλ. Το 1992, κυκλοφόρησαν το ζωντανά ηχογραφημένο "Live at the Whisky" μέσω της "Intersound", ηχογραφημένο στις 5 Απριλίου 1992 στο Λος Άντζελες.
Το 1995, κυκλοφόρησαν το "Freaks of Nature" και το συγκρότημα απέκτησε το αστέρι του στο "Rock Walk of Fame" του Χόλιγουντ. Στις αρχές του 1997, οι Ρόμπερτ και Ράγκσντεϊλ αποχώρησαν, για να γίνει και πάλι μέλος του συγκροτήματος ο Ρόμπι Στάινχαρτ. Η σύνθεση αυτή ηχογράφησε το άλμπουμ "Always Never the Same", με νέο υλικό, επανεκτελέσεις παλιών τραγουδιών τους και μία διασκευή στο "Eleanor Rigby". Ακολούθησε το "Somewhere to Elsewhere" δύο χρόνια αργότερα, ηχογραφημένο από την αρχική σύνθεση του συγκροτήματος και τον Λίβγκρεν.
Το 2001, οι Kansas περιόδευσαν με τους Asia στην Ευρώπη και μετά τις επιθέσεις της 11ης Σεπτεμβρίου 2001 πραγματοποίησαν μία φιλανθρωπική συναυλία στο "Smirnoff Music Center" του Ντάλας, μαζί με συγκροτήματα όπως οι REO Speedwagon, Styx, Bad Company, Journey, Peter Frampton, κ.α., συγκεντρώνοντας ένα εκατομμύριο δολάρια για βοήθεια των θυμάτων. Ακολούθησε μία πολύ μεγάλη αμερικάνικη περιοδεία το καλοκαίρι του 2002, όπου ηχογραφήθηκε το άλμπουμ "Device - Voice - Drum".
Έκτοτε, οι Kansas συνεχίζουν να περιοδεύουν, ηχογραφώντας το ζωντανό "There's Know Place Like Home" το 2009. Τον Ιούλιο του 2014, ο Στηβ Γουόλς αποχώρησε από την μουσική βιομηχανία, αφήνοντας στην σύνθεση του συγκροτήματος τους Φιλ Έχαρτ, Ριτς Ουίλιαμς, Μπίλι Γκριρ, Ντέιβιντ Ράγκσντεϊλ, τον τραγουδιστή Ρόνι Πλατ και τον κιμπορντίστα Ντέιβιντ Μάνιον.
Οι Kansas επέστρεψαν στην δισκογραφία με το άλμπουμ "The Prelude Implicit", το οποίο κυκλοφόρησε στις 23 Σεπτεμβρίου 2016, ανεβαίνοντας στο # 41 του Billboard.
Στούντιο ηχογραφήσεις
{|width="100%" align="center"|
Πηγές
Κατηγορία:Αμερικανικά progressive rock συγκροτήματα Κατηγορία:Πολιτισμός του Κάνσας
Μάθιου Μπέλαμι
Ο Μάθιου Τζέιμς Μπέλαμι (Matthew James "Matt" Bellamy, 9 Ιουνίου 1978) είναι Άγγλος μουσικός και συνθέτης. Είναι περισσότερο γνωστός ως ο τραγουδιστής, κιθαρίστας, πιανίστας και βασικός συνθέτης των τραγουδιών του alternative rock συγκροτήματος Muse.
Νεανικά χρόνια
Γεννήθηκε στις 9 Ιουνίου 1978 στο Κέμπριτζ της Αγγλίας. Ο πατέρας του Μπέλαμι, Τζορτζ, ήταν κιθαρίστας στο ποπ συγκρότημα The Tornados. Η μητέρα του Μπέλαμι, Μέριλιν, γεννήθηκε στο Μπέλφαστ της Ιρλανδίας και μετακόμισε στην Αγγλία την δεκαετία του '70. Στην πρώτη της ημέρα στην Αγγλία γνώρισε τον Τζορτζ που εκείνη την εποχή δούλευε ως οδηγός ταξί. Αργότερα μετακόμισαν μαζί στο Κέμπριτζ, όπου και γεννήθηκε ο μεγαλύτερος αδερφός του Μάθιου, ο Πολ, και μετά από λίγα χρόνια γεννήθηκε και ο ίδιος ο Μάθιου.
Ο Μπέλαμι άρχισε να παίζει πιάνο σε ηλικία 6 ετών, ενώ κιθάρα σε ηλικία 14 ετών. Στα μέσα της δεκαετίας του '80 η οικογένεια μετακόμισε στο Τέινμαουθ. Μετά το διαζύγιο των γονιών του, έμενε με την γιαγιά του, η οποία τον έπεισε να μάθει να παίζει κιθάρα στην ηλικία των 14.
Παραπομπές
Κατηγορία:Άγγλοι τραγουδιστές Κατηγορία:Άγγλοι τραγουδοποιοί Κατηγορία:Βρετανοί κιθαρίστες Κατηγορία:Άγγλοι πιανίστες Κατηγορία:Μουσικοί της εναλλακτικής ροκ
Λουσάκα
Η Λουσάκα (και  Λουζάκα, αγγλικά: Lusaka) είναι πόλη και πρωτεύουσα της Ζάμπιας και αποτελεί έδρα ομώνυμου διαμερίσματος, στο νοτιοκεντρικό τμήμα της χώρας. Ιδρύθηκε από Ευρωπαίους αποίκους στις αρχές του 20ου αιώνα. Αριθμεί 1.084.703 κατοίκους (με βάση την απογραφή πληθυσμού του 2000) και βρίσκεται σε υψόμετρο 1.300 μ. Στη Λουσάκα εδρεύει πανεπιστήμιο και, μεταξύ άλλων, η Εταιρεία Προστασίας Αγρίων Ζώων. Είναι επίσης έδρα της κυβέρνησης και στεγάζει το κτήριο της Εθνοσυνέλευσης.
Φινέας (αποσαφήνιση)
Με την ονομασία Φινέας ή Φηνέας αναφέρονται μυθολογικά πρόσωπα της αρχαίας Ελλάδας.
Λουσάκα
Ιστορία
Η ίδρυση της πόλης συντελέστηκε το 1905 από Ευρωπαίους αποίκους. Στα μέσα της δεκαετίας του 1930 ορίστηκε πρωτεύουσα του προτεκτοράτου της Βόρειας Ροδεσίας. Το 1964 η χώρα έγινε ανεξάρτητη και ονομάστηκε Ζάμπια. Έτσι, η Λουσάκα έγινε πρωτεύουσα του ανεξάρτητου πια κράτους.
Υποδομή
Η Λουσάκα αποτελεί σιδηροδρομικό κόμβο, που συνδέεται με την Νταρ ες Σαλάμ της Τανζανίας. Διαθέτει σύγχρονο αεροδρόμιο, το οποίο εξυπηρετεί και πτήσεις από χώρες του εξωτερικού, από το 1967. Σημαντικότερες οδικές αρτηρίες είναι η μεγάλη βόρεια οδός και η μεγάλη ανατολική οδός. Η πρώτη ενώνει τη χώρα με την Κένυα, την Τανζανία και το Κονγκό-Κινσάσα, ενώ η ανατολική οδός εκτείνεται ως το Μαλάουι και τη Μοζαμβίκη. Ενδιαφέρον παρουσιάζει επίσης η πολεοδομία της χώρας, η οποία είναι αμιγώς ευρωπαϊκή. Αξιοσημείωτο είναι ότι η πόλη είναι η μοναδική στη χώρα με μεγάλο ποσοστό λευκού πληθυσμού. Την περίοδο της βρετανικής αποικιοκρατίας οι λευκοί κατείχαν και διοικητικά αξιώματα, ενώ σήμερα εργάζονται σε διευθυντικές θέσεις, τεχνικά γραφεία, ως έμποροι και βιομήχανοι κλπ.
Η πόλη αποτελεί αξιόλογο πολιτιστικό κέντρο και έδρα του Πανεπιστημίου της Ζάμπιας, που ιδρύθηκε το 1965. Δύο χρόνια πριν ιδρύθηκε και το Εθνικό Ινστιτούτο Δημόσιας Διοίκησης.
Εξωτερικοί σύνδεσμοι
Λουσα Κατηγορία:Πόλεις της Ζάμπιας
Δαυίδ της Ιμερετίας
Ο Δαβίδ, დავითი, Νταβίτ, (1781 – 1 Σεπτεμβρίου 1820) ήταν Γεωργιανός βασιλικός πρίγκιπας (batonishvili) της δυναστείας των Μπαγκρατιόνι τού Ιμερέτι. Σκοτώθηκε σε μία εξέγερση κατά της ρωσικής κυριαρχίας στο Ιμερέτι. Ήταν ο πρόγονος της εκλειψάσης πια σειράς των πριγκίπων και των γαληνοτάτων πριγκίπων Μπαγκρατιόν.
Βιογραφία
Ήταν γιος του πρίγκιπα Μπαγκράτ τού Ιμερέτι από τη σύζυγό του Μαριάμ eριστάβι της Γκουρία. Ήταν, λοιπόν, εγγονός τού βασιλιά Αλέξανδρου Ε΄ τού Ιμερέτι, ανιψιός τού βασιλιά Σολομώντα Α΄ και εξάδελφος τού βασιλιά Σολομώντα Β΄. Την εποχή της ρωσικής κατάκτησης στο Ιμερέτι το 1810, ζούσε στο οικογενειακό του κτήμα στο Aργκουέτι. Ο Ρώσος αρχιστράτηγος στον Καύκασο, στρατηγός Τορμάσοφ, διέταξε να απομακρυνθούν από το Ιμερέτι όλα τα μέλη της βασιλικής οικογένειας, που μπορεί να είχαν «ολέθρια επιρροή στον λαό». Ο στρατηγός Σιμονόβιτς, ένας Ρώσος διοικητής στο Iμερέτι, μεσολάβησε ζητώντας από τον Tορμάσοφ να επιτρέψει στον πρίγκιπα Δαβίδ να παραμείνει στην πατρίδα του, λόγω του ότι ήταν «διανοητικά καθυστερημένος και δεν είχε καμία επιρροή στον λαό». Ο Τορμάσοφ αρνήθηκε με περιφρόνηση και διέταξε να απελαθεί ο Δαβίδ στην Τιφλίδα, σημειώνοντας ότι «ο Ιμερέτιος λαός είναι ακόμη πιο καθυστερημένος και, από την παραφροσύνη του, μπορεί να ακολουθήσει οποιονδήποτε».